***Privitak 3.* Obrazac obrazloženja financijskog plana**

**Sažetak djelokruga rada proračunskog korisnika**

Fakultet političkih znanosti Sveučilišta u Zagrebu je javna ustanova, javno visoko učilište, sastavnica Sveučilišta u Zagrebu, koje ustrojava i izvodi sveučilišne studije u skladu sa Zakonom o znanstvenoj djelatnosti i visokom obrazovanju i Statutom Fakulteta, te razvija znanstveni i stručni rad u znanstvenom polju politologije i srodnim poljima.

Fakultet političkih znanosti Sveučilišta u Zagrebu je pravna osoba upisana u sudski registar ustanova i upisnik visokih učilišta i znanstvenoistraživačkih pravnih osoba, koji se vodi u Ministarstvu znanosti, obrazovanja i sporta Republike Hrvatske, te djeluje samostalno na načelu akademske samouprave i akademskih sloboda.

Na Fakultetu političkih znanosti izvode se preddiplomski sveučilišni studiji Politologija i Novinarstvo, diplomski sveučilišni studiji Politologija, Novinarstvo i Master of European Studies (na Engleskom jeziku), doktorski studij Politologija te poslijediplomski specijalistički studiji Prilagodba Europskoj Uniji, Vanjska politika i diplomacija, Odnosi s javnošću te Sigurnosna politika Republike Hrvatske. Na Fakultetu političkih znanosti djeluju Televizija student, Radio student i studentske novine Global, koji djeluju i kao studentski mediji s radijskim i televizijskim programom te internetskim portalima.

Na Fakultet je u akademskoj godini 2020/2021 upisano 1248 studenata na preddiplomskim i diplomskim studijima, dok se broj studenata upisanih na poslijediplomske specijalističke studije kreće oko 100 za svaku razinu studija.

Ukupno na fakultetu radi 63 zaposlenika u znanstveno-nastavnom zvanju, 10 zaposlenika u suradničkom zvanju te 6 zaposlenika u zvanju predavača. Omjer studenata i nastavnika na preddiplomskom i diplomskom studiju iznosi 15,8, odnosno oko 18 kad se ukupno gledaju svi studiji.

**Šifra i naziv aktivnosti/ projekta**

Obrazac za unos teksta:

*Zakonske i druge pravne osnove*

* *Zakon o znanstvenoj djelatnosti i visokom obrazovanju, članak*
* *Temeljni kolektivni ugovor za službenike i namještenike u znanosti i visokom obrazovanju*
* *Statut Sveučilišta u Zagrebu*
* *Statut Fakulteta političkih znanosti*
* *Strateški plan znanstvenih istraživanja Fakulteta političkih znanosti*

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2019. | Plan 2020. | Plan 2021. | Plan 2022. | Plan 2023. | Indeks 21./20. |
| A621001 | 60,6% | 62% | 63,5% | 65% | 66,5% | 109 |
| A622122 | 42/27 | 45/30 | 47/32 | 50/35 | 52/37 | 112/107 |
| A679088 | 61,5% | 62,5% | 63% | 64% | 65% | 101 |

*Navedene aktivnosti uključuju slijedeće ciljeve/elemente:*

1. *Povećanje udjela studenata koji ostvare 55 ECTS bodova i više sa sadašnjih 60% na 67,5 % do akademske godine 2023/2024.*
2. *Povećanje broja radova objavljenih u WoS i SCOPUS bazama sa sadašnjih 42 i 27 za 15% do akademske godine 2023/2024.*
3. *Povećanje udjela studenata upisanih u studij koji završe studij u roku, odnosno povećanje omjera broja upisanih studenata i studenata koji završe studij u roku za 5% do akademske godine 2023/2024.*

Navedeni ciljevi se ostvaruju u okviru redovnih aktivnosti Fakulteta političkih znanosti za koje su osigurana sredstva predviđena planom. Povećanje broja studenata koji ostvaruju 55 ECTS bodova i više ostvaruje se preko aktivnosti povezanih uz povećanje kvalitete nastave, odnosno uvođenje novih metoda izvođenja nastave i metoda provjere znanja, veće korištenje mrežnih alata u nastavi, veći udio praktične nastave i veće korištenje novih metoda provjere znanja. Iste mjere trebale bi doprinijeti povećanju završivosti studija, odnosno povećanju omjera studenata koji završe studij u roku i broja studenata upisanih na studij. Mjere za ostvarenje ovih ciljeva odnose se na nabavu opreme, edukaciju nastavnika, izmjene studijskih programa, bolju razmjenu dobrih praksi unutar institucije te uvođenje novih računalnih aplikacija u upotrebu u nastavi. Povećanje broja radova objavljenih u časopisima referenciranim u WoS i SCOPUS bazama ostvaruje se preko aktivnosti koje se odnose na veću potporu objavljivanju, organiziranje radionica za edukaciju nastavnika, potporu sudjelovanju u međunarodnim znanstvenim skupovima, nabavu računalnih aplikacija za analizu podataka i slične aktivnosti.

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2021. | Ciljana vrijednost za 2022. | Ciljana vrijednost za 2023. |
| *Udio studenata koji ostvare 55 ECTS bodova i više* | *Udio studenata koji ostvare 55 ECTS bodova i više u odnosu na ukupan broj studenata upisanih na preddiplomske i diplomske studije* | *Postotak* | *62%* | *Referada* | *63,5%* | *65%* | *66,5%* |
| *Povećanje broja objavljenih radova referenciranih u WoS i SCOPUS bazi radova* | *Broj objavljenih radova referenciranih u WoS i SCOPUS bazi radova* | *Broj* | *45/30* | *Knjižnica* | *47/32* | *50/35* | *52/37* |
| *Povećanje broja udjela studenata koji završe studij* | *Udio studenata koja završe studij u roku u odnosu na ukupan broj studenata upisanih na studij* | *Postotak* | *62%* | *Referada* | *63%* | *64%* | *65%* |